Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: a 7/2001. (I. 17.) FVM rendelethez
Paragraph Index: 1738

2. táblázat Csomagolási egységek* száma a tételben (szállítmányban) Elemi minták száma 500-ig minden huszadik egység, de legalább 20 501—1000 minden 25. egység 1000 felett minden 50. egység * Láda, rekesz, karton, doboz, köteg, zsák, egyéb. 3.2.3. Vasúti kocsiban, egyéb szállító járműben, konténerben — az egy tételt tartalmazó szállítmányoknál — a csomagolási egységeket az 1. és a 2. táblázatban meghatározott számban kell mintázni. 3.2.4. Az elemi minta kivétele a szaporító- és ültetvényanyag kötegekből és csomagolási egységekből kézi válogatással történik. 3.2.5. Az elemi minta mennyisége az 1. táblázat szerinti szaporító- és ültetvényanyagoknál 1 db növény vagy növényi rész, a 2. táblázatban felsorolt szaporító- és ültetvényanyagoknál a kivett csomagolási egységben valamennyi szaporító- és ültetvényanyag. 3.2.6. A helyszíni vizsgálati mintát az elemi minták összessége képezi. 3.2.7. Laboratóriumi mintaként csak a fertőzött, illetve fertőzésre gyanús növényt, növényi részt kell elkülöníteni. 3.2.8. A laboratóriumi vizsgálatra kivett növény gyökeréről, zsákban, kartonban vagy ládában szállított gumóról, hagymáról és gyökérről lerázással, szükség esetén lemosással minimálisan 350 g talajmintát kell összegyűjteni, ha a szállítmányt talajjal, tőzeggel fuvarozzák vagy a termék földdel szennyezett. 3.3. Burgonyagumó mintázása 3.3.1. Valamennyi szállítmányt és a szállítmányon belül minden tételt külön kell mintázni. A kivitelre kerülő termékek mintázása az előzetes növényegészségügyi vizsgálat alkalmával is elvégezhető. 3.3.2. A szállítmányonként, illetve az egy szállítmányban levő külön tételként szükséges elemi minták száma ömlesztve szállított burgonyánál:

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes